Publication: Magyar Közlöny
Issue: MK-2003-25 (Year: 2003, Number: 25)
Era: 1990-2004
Section: élt munkavállalót megilletõ végkielégítés, illetve felmentési idõre járó átlagkereset összegébõl is csak a Munka Törvénykönyvérõl szóló 1992. évi XXII. törvény (Mt.) rendelkezései alapján járó összeg vehetõ figyelembe a Cstv. 57. §
Paragraph Index: 690

96. §-ának (7) bekezdése értelmében, ha a munkaviszonyt a munkavállaló szünteti meg rendkívüli felmondással a munkáltató köteles részére annyi idõre járó átlagkeresetet kifizetni amennyi a munkáltató rendes felmondása esetén járna, továbbá megfelelõen alkalmazni kell a végkielégítés szabályait is. A jogalkotó ezzel a törvényi analógiát tartalmazó rendelkezéssel azt kívánta biztosítani, hogy az ott említett két juttatás szempontjából a jogszerû rendkívüli felmondással élt munkavállaló ne kerüljön hátrányosabb helyzetbe annál, mintha a munkáltató mondott volna fel neki. A munkaügyi szabályozásban kifejezõdõ jogelv egyértelmûen az, hogy a jogilag védett érdek — nevezetesen a munkaviszonya önhibáján kívül történt megszûnése miatt jövedelem nélkül maradt munkavállalók átmeneti ellátásának a biztosítása — azonossága folytán nem indokolt különbséget tenni a tárgyalt két juttatás szempontjából a munkaviszony megszûnésének említett két esete között. A jogegységi tanács álláspontja szerint a munkajogi szabályozásban kifejezésre jutó jogelvet és törvényi analógiát indokolt alapul venni a Cstv. 57. § (3) bekezdése szabályának az értelmezésekor is. A munkáltató felszámolás alá kerülése ugyanis nem jelent olyan változást, amely a munkavállalók között a munkaviszony megszûnésének szóban levõ két módja szerinti megkülönböztetést tenne indokolttá. Ha a gazdálkodás rendes menete alatt a munkajogi szabályozás a végkielégítés, illetve a felmentési idõre járó átlagkereset szempontjából nem tesz különbséget a munkáltatók jogi helyzetében a szerint, hogy munkaviszonyuk saját rendkívüli felmondásuk, vagy a munkáltató rendes felmondása folytán szûnt meg, akkor semmi sem indokolja azt, hogy a felszámolási eljárás során a rendkívüli felmondással élõ munkavállaló a besorolás tekintetében kedvezõbb helyzetbe kerüljön. Ha ugyanis szó szerinti jogértelmezéssel a Cstv. 57. §

Source: https://magyarkozlony.hu/hivatalos-lapok/98eac145cca631d4f21d6e710780b5ba6962e758/dokumentumok/6f8ebd2a9478b819f94a4c3ce6d48c09a0da843f/letoltes